Позив за подношење понуда

**Република Србија**

**Пројекат „Инклузивно предшколско васпитање и образовање”**

**Зајам бр: 8693-YF**

**Назив уговора: Набавка ИКТ опреме за 107 предшкослких установа**

**Уговор бр.**: **SER-ECEC-8693YF-NCB-21-75**

1. Република Србија је добила финансијска средства од Светске банке за потребе финансирања пројекта „Инклузивно предшколско васпитање и образовање” и намерава да искористи део ових средстава за финансирање уговора за набавку ИКТ опреме за 107 предшколских установа.

2. Централна фидуцијарна јединица Министарства финансија овим позива понуђаче који испуњавају услове да поднесу запечаћење понуде за набавку ИКТ опреме за 107 предшколских установа, и то:

- лаптопова и софтвера за подршку на даљину (укључујући и USB оптичке рачунарске мишеве и торбе за лаптопове) – 444 комада,

- веб камера – 444 комада,

- мултифункционалних А4 монохромних уређаја (штампач/скенер/копир) –324 комада.

Kвалификациони критеријуми

(a)    Финансијска способност: Понуђач треба да достави изводе из биланса стања који су прошли ревизију или, ако они нису захтевани по закону понуђачеве земље, друге финансијске извештаје прихватљиве за Наручиоца, за 2018, 2019. и 2020. годину, којима се приказује задовољавајуће финансијско стање Понуђача. У случају Групе понуђача, овај услов треба да испуни сваки члан групе понуђача.

(б) Специфично искуство:

(б1) Понуђач треба да докаже да је у последњих 5 (пет) године до истека рока за подношење понуда (2017, 2018, 2019, 2020, 2021) успешно извршио најмање 2 (два) уговора и да ни један од тих уговора није имаo вредност мању од 60.000.000 динара без ПДВ-а, а да су ти уговори успешно и у потпуности испуњени и да су по природи и сложености слични набавци добара и с њима повезаним услугама предвиђених овим уговором. У случају Групе понуђача, овај услов треба да испуни група понуђача.

(б2) Понуђач треба да докаже да је у последњих 5 (пет) године до истека рока за подношење понуда (2017, 2018, 2019, 2020, 2021) успешно извршио најмање 2 (два) уговора појединачне минималне вредности 400 комада рачунарске опреме (лаптопова или штампача / мултифункционалних уређаја), а да су ти уговори успешно и у потпуности испуњени и да су по природи и сложености слични набавци добара и с њима повезаним услугама предвиђених овим уговором. У случају Групе понуђача, овај услов треба да испуни група понуђача.

(б3) Понуђач треба да докаже да је у последњих 5 (пет) године до истека рока за подношење понуда (2017, 2018, 2019, 2020, 2021) успешно извршио најмање 1 (један) уговор који је подразумевао испоруку добара на најмање 100 адреса, а да је тај уговор успешно и у потпуности испуњен и да је по природи и сложености сличан набавци добара и с њима повезаним услугама предвиђених овим уговором. У случају Групе понуђача, овај услов треба да испуни група понуђача.

НАПОМЕНА ЗА КРИТЕРИЈУМЕ (б1)–(б3): Понуђачи могу да користе исти уговор као доказ испуњености услова по питању вредности, количина и броја локација за испоруку. Као доказ горепоменутог услова Понуђач треба да достави оригиналну изјаву о извршењу уговора / прихватању резултата с потписом клијента (укључујући име контакт-особе код клијента, њену функцију, адресу, број телефона и и-мејл адресу) или сличан документ за сваку референцу коју наведу у својој Понуди.

(ц)     Понуђач треба да поседује следеће цертификате о испуњености стандарда:

* ISO 9001 – Систем менаџмента квалитетом
* ISO 27001 – Систем менаџмента заштите и безбедности информација
* ISO 20000-1 – Систем управљања услугама.

НАПОМЕНА: Понуђач треба да доставе у оквиру својих понуда копије важећих цертификата.

(д) Понуђач мора да упосли/ангажује најмање 3 (три) особе које поседују цертификате за одржавање хардвера наведеног произвођача, тамо где је услов гаранција у трајању од најмање 36 месеци, што треба да докаже подношењем следећих докумената:

- копије уговора о раду или уговора о привременим и повременим пословима или уговора о делу или уговора о додатом раду или уговора за рад на пројекту или на одређеном задатку, у ком је јасно наведено да је дата особа запослена или ангажована код Понуђача;

- докумената који потврђују да су дате особе пријављене на обавезно осигурање (здравствено, пензионо и инвалидско – одговарајући М образац за дату врсту уговора о раду). Понуђачи који су своје запослене пријавили онлајн треба да поднесу Пријаву, промену и одјаву на обавезно исигурање као доказ да је захтев поднет у јединствену базу Централног регистра;

(e) Понуђач је у обавези да достави произвођачку гаранцију за сву хардверску опрему наведену у понуди. Доказ: потврда произвођача хардверске опреме или локалног заступника произвођача опреме (за територију Републике Србије) у којој је назначено да произвођач опреме признаје тражени гарантни рок. Потврда се мора односити на целокупну понуђену хардверску опрему (са изузетком миша и торбе за лаптоп), мора бити насловљена на Наручиоца, с позивом на предметну јавну набавку, мора имати јасно наведено трајање гаранције, као и да садржи тачан модел понуђеног уређаја, и мора се односити на територију Републике Србије.

(ф) Понуђач је у обавези да достави потврду произвођача или овлашћеног дистрибутера за територију Републике Србије по којој је Понуђач овлашћен за продају поменутог софтвера (апликација) за даљинску подршку на територији Републике Србије. Потврда мора гласити на Понуђача, с позивом на предметну јавну набавку, и мора бити насловљена на Наручиоца.

У тренутку потписивања уговора Понуђач (и сви добављачи које Понуђач укључи у понуду) не смеју бити предмет дисквалификације Светске банке због неусаглашености сa захтевима који се тичу сексуалнe експлоатације и злоупотребе и безбедности и здравља на раду.

3. Поступак који ће се примењивати на ово надметање биће национално компетитивно надметање, предвиђено документом *Смернице Светске банке:* *Набавка добара, радова и неконсултантских услуга у оквиру зајмова Међународне банке за обнову и развој и кредита и грантова Међународног удружења за развој за зајмопримце Светске банке из јануара 2011. (ревидирано у јулу 2014)* („Смернице за набавку”), и отворено је за све понуђаче који испуњавају услове дефинисане Смерницама за набавку. Уз то је потребно прочитати и ставове 1.6. и 1.7. у којима је описана политика Светске банке која се тиче сукоба интереса.

4. Заинтересовани понуђачи који испуњавају услове могу добити додатне информације у Јединици за управљање пројектом (ЈУП) од Љиљане Крејовић, ljiljana.krejovic@mfin.gov.rs, и прегледати конкурсну документацију радним данима од 09:00 до 15:00 часова на адреси наведеној ниже.

5. Заинтересовани понуђачи који испуњавају услове могу да откупе комплетну документацију на енглеском језику подношењем писане пријаве на адресу наведену ниже и уплатом неповратне накнаде у износу од 5.000,00 динара. Као сврху уплате обавезно навести: SER-ECEC-8693YF-NCB-G-21-75, а уплате се врше на рачун Управе за трезор број: 840-745128843-36 – Остали приходи буџета, по моделу 97, с позивом на број одобрења 41601. Шифра плаћања је 253 са обавезним позивом на број . Откупљени документ шаље се електронском поштом.

6. Заинтересовани понуђачи подносе своје понуде на доленаведену адресу до **03. марта 2022. у 12.00 часова (подне) по локалном времену**. Електронске понуде нису дозвољене. Закаснеле понуде неће се узимати у разматрање. Наручилац организује јавно отварање понуда у присуству овлашћених представника понуђача и свих других лица која желе да присуствују на доленаведеној адреси **03. марта 2022. у 12.15 часова (подне) по локалном времену** у конференцијској сали на првом спрату.

7. Све понуде морају бити покривене Гаранцијом за озбиљност понуде у износу од 1.100.000,00 динара.

8. Горепоменута адреса је следећа:

Канцеларија за питања и преглед конкурсне документације:

Министарство финансија

Љиљана Крејовић, ЦФЈ

Сремска 3–5

7. спрат, канцеларија 708

Тел: +381 11 765 26 52

11000 Београд

[ljiljana.krejovic@mfin.gov.rs](mailto:ljiljana.krejovic@mfin.gov.rs)

Адреса за јавно отварање понуда:

Министарство финансија

Сремска 3–5

1. спрат, конференцијска сала

11000 Београд